2019. gada 7. janvārī Noteikumi Nr. 1

Rīgā (prot. Nr. 1 2. §)

**Grozījumi Ministru kabineta 2015. gada 22. decembra noteikumos Nr. 806 "****Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu"**

Izdoti saskaņā ar

Likuma par budžetu un finanšu vadību

5. panta otro daļu un

Publiskas personas kapitāla daļu un

kapitālsabiedrību pārvaldības likuma

28. panta sesto daļu

Izdarīt Ministru kabineta 2015. gada 22. decembra noteikumos Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" (Latvijas Vēstnesis, 2015, 30. nr.) šādus grozījumus:

1. Aizstāt noteikumu tekstā vārdus "tīrā peļņa" (attiecīgā locījumā) ar vārdiem "pārskata gada peļņa" (attiecīgā locījumā).

2. Izteikt 3. punktu šādā redakcijā:

"3. Minimālā prognozējamā peļņas daļa, kas izmaksājama dividendēs, un dividendēs izmaksājamā peļņas daļa ir 80 % no kapitālsabiedrības pārskata gada peļņas, ja atbilstoši šo noteikumu II nodaļai kapitālsabiedrības vidēja termiņa darbības stratēģijā (turpmāk – stratēģija) nav noteikts citādi. Dividendēs izmaksājamā peļņas daļa ietver maksājumu par valsts kapitāla izmantošanu un uzņēmumu ienākuma nodokli."

3. Izteikt 11.2.5. apakšpunktu šādā redakcijā:

"11.2.5. daļa peļņas gūta, pārvērtējot kapitālsabiedrības ilgtermiņa ieguldījumus vai dzēšot uzkrātās saistības vai uzkrājumus."

Ministru prezidents A. K. Kariņš

Finanšu ministrs J. Reirs